**Javni poziv za podnošenje predloga infrastrukturnih projekata**

**CFP-01; CFP-02; CFP-03; CFP-04**

**Pitanja i odgovori**

1. **P:** Da li može realizovati projekat izrade plana detaljne regulacije bez sprovođenja postupka Javne nabavke u slučaju da je lokalna samouprava poverila poslove izrade planske dokumentacije lokalnom preduzeću/zavodu nadležnom za poslove urbanističkog planiranja?

**O:** Da. U tom slučaju lokalna samouprava kao dokaz podnosi odluku o poverenim poslovima i dokaze o kapacitetima preduzeća (licence, broj zaposlenih, itd.)

1. **P:** Da li se mogu finansirati planovi detaljne regulacije čija je izrada već započeta?

**O:** Ne.

1. **P:** Da li je za planove detaljne regulacije potrebna prethodna studija opravdanosti?

**O:** Za podnošenje predloga projekta nije obavezna, ali se kao dopunski element koji daje informacije o potencijalu područja koje je predmet izrade plana ocenjuje u delu koji se odnosi na relevantnost sa 5 poena na osnovu kriterijuma za evaluaciju pod brojem 2.3.

1. **P:** Da li se tematska oblast valorizacija i stvaranje visoko kvalitetnih javnih prostora ocenjuje isto kao i ostale oblasti u okviru javnog poziva za planove detaljne regulacije?

**O:** Da. Odabir teme nema uticaj na ocenu aplikacije.

1. **P:** Da li se može prihvatiti sproveden postupak Javne nabavke pre podnošenja predloga projekta?

**O:** Ne.

1. **P:** Da li se aktivnost koja se odnosi na vidljivost projekta može predvideti budžetom projekta?

**O:** Da.

1. **P:** Da li se moze podneti predlog projekta kada su već neki radovi na objektu izvedeni u prethodnoj fazi?

**O:** Da, s tim da predlog projekta mora da se odnosi na završnu fazu izgradnje.

1. **P:** Ako su izdate posebne dozvole za posebne segmente infrastrukture (električna mreža, vodovod, itd.) da li su prihvatljive?

**O:** Da

1. **P:** Da li se ucešće lokalne samouprave prikazuje na svakom računu?

**O:** Ne.

1. **P:** Da li se ucesce kancelarije za javna ulaganja smatra kofinansiranjem?

**O:** Da.

1. **P:** Zašto je status lokalnih samouprava po stepenu razvijenosti kriterijum?

**O:** Kriterijum koji se odnosi na stepen razvijenosti je definisan programskim dokumentom i prenet je u kriterijume poziva.

1. **P:** Po kom zakonu se sprovodi postupak javne nabavke?

**O:** Po Zakonu o javnim nabavkama Republike Srbije.

1. **P:** Prostorni plan koji je plan višeg reda već sadrži procenu uticaja na životnu sredinu, ali ga sama odluka o pristupanju izrade plana detaljne regulacije zbog toga ne sadrži. Da li će to biti dovoljno ili je neophodno modifikovati odluku?

**O:** Potrebno je modifikovati odluku i izraditi stratešku procenu tokom projekta, bez obzira što je u okviru prostornog plana urađena strateška procena.

1. **P:** Da li je odluka o pokretanju postupka izrade plana plana detaljne regulacije doneta pre objavljivanja validna za apliciranje?

**O:** Da.

**Napomena 1:** U slučaju da izrada strateške procene nije predviđena odlukom, mora se izvršiti korekcija odluke u toku implementacije, jer je to obavezni zahtev programa postavljen u okviru javnog poziva.

**Napomena 2:** Izuzeće od obavezne izrade strateške procene uticaja na životnu sredinu može biti samo u slučaju planova detaljne regulacije koji se odnose na unapređenje javnih prostora, odnosno centralnih gradskih područja, gde ne postoji realna potreba za izradu dokumenta ovog tipa. U ostalim slučajevima je obavezna.

1. **P:** Kada će biti objavljeni rezultati poziva?

**O:** U skladu sa indikativnim rasporedom datom u smernicama za pripremu predloga projekta.

1. **P:** Kako se dokazuje povezanost projekta sa strategijama?

**O:** Potrebno je dostaviti link sa naznakom mesta u dokumentu ili izvod iz dokumenta u kome je veza navedena.

1. **P:** Da li se može podneti predlog projekta za izgradnju bez dozvole?

**O:** Ne.

1. **P:** Da li se izgradnja javne rasvete smatra ekonomskom infrastrukturom?

**O:** Samo u slučaju da se odnosi na unapređenje zona poslovanja ili da je u okviru zone poslovanja.

1. **P:** Na šta se kod ekonomske infrastrukture odnosi kriterijum: broj novih radnih mesta? Na direktno ili indirektno zaposlene?

**O:** Kriterijum se odnosi na broj generisanih radnih mesta.

1. **P:** Da li Regionalne razvojne agencije mogu da budu partneri na vise projekata?

**O:** Da

1. **P:** Da li se troškovi projektnog tima smatraju opravdanim?

**O:** Ako su članovi tima iz reda zaposlenih u službama lokalne samouprave njihove plate nisu opravdani troškovi. Ako su zaposleni za potrebe projekta po posebnim ugovorima onda se troškovi takvog člana tima smatraju opravdanim.

1. **P:** Ako se napravi kozorcijum sa Regionalnom razvojnom agencijom , da li troškovi agencije mogu da budu opravdani?

**O:** Ne.

1. **P:** Da li je potrebno da se projektni tim imenuje prilikom apliciranja?

**O:** Potrebno je navesti samo pozicije u timu a priložiti CV samo za osobu koja će voditi tim.

1. **P:** Da li se pod ekonomskim projektom moze smatrati put do toplane na bio-masu?

**O:** Ne.

1. **P:** Da li aktivnosti koje se odnose na dobro upravljanje moraju da budu u aktivnostima i u logičkoj matrici?

**O:** Da.

1. **P:** Da li su troškovi izrade studija, ispitivanja i slično opravdani za izradu PDR-a?

**O:** Svi dodatni elementi (studije zaštite, razminiravanja, i sl.) koji mogu da doprinesu podizanju kvaliteta planskog dokumenta, a uklapaju se u predloženi budžet projekta su dozvoljeni.

1. **P:** Da li učešće lokalne samouprave može da bude veće od 49%?

**O:** Da, u skladu sa objavljenom ispravkom.

1. **P:** Da li su sredstva koja su učešće lokalne samouprave oslobođena od poreza na dodatu vrednost?

**O:** Ne.

1. **P:** Da li je obavezna internet stranica za plan detaljne regulacije?

**O:** Da. Detaljne instrukcije su navedene u poglavlju 1.6 formulara za prijavu.

1. **P:** Da li aplikacija mora da bude na engleskom jeziku?

**O:** Formulari za prijavu moraju biti na engleskom jeziku, a sva prateća dokumentacija ne mora.

1. **P:** Koliko prijava je dozvoljeno?

**O:** Svaka lokalna samouprava može da aplicira sa jednom prijavom za svaki od četiri javna poziva

1. **P:** Da li sekundarna mreža za navodnjavanje poljoprivrednih površina može da se smatra ekonomskom infrastrukturom?

**O:** Da

1. **P:** Da li kupovina zemljišta moze da bude opravdani trošak?

**O:** Ne.

1. **P:** Da li se moguće aplicirati sa projektom za rekonstrukciju?

**O:** Da.

1. **P:** Da li ucešće ostalih ministarstava može smatrati kofinansiranjem?

**O:** Da.

1. **P:** Da li moguće u sklopu poziva za lokalne infrastrukturne projekte finansirati izgradnju postrojenja za prečišćavanje otpadnih voda vrednosti niže 300,000 evra?

**O:** Da

1. **P:** Da li je za infrastrukturne projekte obavezno da se ustanove na koje se projekat odnosi uključe kao partner u projektu?

**O:** Da, ukoliko je dozvola za gradnju izdata na ime ustanove.

1. **P:** Sta se dešava sa odnosom ucešća ako se postigne niža cena putem javne nabavke?

**O:** U tom slučaju se vrši revizija budžeta, učešće programa se zadržava nepromenjeno a učešće lokalne samouprave se smanjuje sve do minimalno zahtevanog procenta navedenog u javnom pozivu.

1. **P:** Da li se pravi rang lista za stalno otvorene pozive pri prvom preseku?

**O:** Da

1. **P:** Da li se izgradnja objekta za borbu protiv korupcije smatra ekonomskim projektom?

**O:** Ne.

1. **P:** Da li broj bodova iz prvog preseka ostaje do kraja?

**O:** Da.

1. **P:** Dokaz o vlasnistvu u slučaju linijske infrastrukture – da li sporazumi sa vlasnicima moraju da budu overeni kod notara?

**O:** Ne.

1. **P:** Da li je moguće aplicirati sa projektom za izgradnju putne infrastrukture do objekta industrije?

**O:** Moguće je samo kada je u pitanju pristupna saobraćajnica

1. **P:** Da li postoji kriterijum u evaluaciji za broj nezaposlenih?

**O:** Ne. postoji samo kriterijum koji se odnosi na stepen razvijenosti.

1. **P:** Da li postoji zahtev za FIDIC tipom ugovora za postupak javnih nabavki?

**O:** Ne.

1. **P:** Da li je moguće dobiti konsultacije u toku izrade aplikacije za aspekt dobrog upravljanja ili uopšte za pripremu aplikacije?

**O:** Ne.

1. **P:** Kako se procenjuju troškovi opštinske komisije za planove?

**O:** Na osnovu odluke lokalne samouprave o visini naknade za članove komisije za planove.

1. **P:** Formulacija – izraz “odluka veća“ o pristupanju izradi plana detaljne regulacije je pogrešna.

**O:** Misli se na **predlog** odluke gradskog/opštinskog veća.

1. **P:** Da li se pismo o namerama sa investitorom smatra dovoljnim dokazom?

**O:** Da

1. **P:** Da li su dozvoljeni troškovi menadžera projekta?

**O:** Da, ali imaju negativni uticaj na ocenu kapaciteta lokalne samouprave za implementaciju projekta.

1. **P:** U kojim intervalima se rade preseci za pozive koji su stalno otvoreni?

**O:** Za stalno otvorene pozive preseci će se raditi kvartalno (juni 2018, septembar 2018, decembar 2018 itd).

1. **P:** Da li se pred građevinske dozvole prihvataju i rešenja izdata po članu 145 zakona o planiranju i izgradnji?

**O:** Da.

1. **P:** Sta se podrazumeva pod turistickom destinacijom?

**O:** po definiciji turistička destinacija je:

* Određena uža ili šira prostorna celina u kojoj se ostvaruje turistički promet, a ta celina može da bude svako mesto koje raspolaže turističkim kapacitetima, kao i svaka regija u kojoj je locirano više turističkih centara. (E. Inskip, M. Kalenberger, 1992).
* Kompleks različitih rekreativnih i društvenih sadržaja koji se nalaze u jednom lokalitetu. (S. Gan, 1988)
* Destinacija može biti mesto za odmor ili poslovni centar koji turisti posećuju i gde borave. To može biti jedna oblast ili čak zemlja u okviru koje oni putuju. Najispravnije je pod destinacijom podrazumevati jedno ili više mesta u koja turisti dolaze i borave, a koja predstavljaju osnovni cilj njihovih kretanja. (S, Holovej, 1989)

1. **P:** Da li se može aplicirati sa istim projektom sa kojim je već konkurisano kod ministarstva?

**O:** Da.

1. **P:** Da li se može konkurisati sa novim projektom na stalno otvorene pozive za drugi presek?

**O:** Da.

1. **P:** Da li se može konkurisati sa istim projektom na stalno otvorene pozive ukoliko se izvrši dopuna za drugi presek?

**O:** Ne. Projekat je u tom slučaju već ocenjen i ne može se menjati.

1. **P:** Da li će se formirati rezervna lista posle prvog preseka?

**O:** Ne. Postojaće samo rang lista projekata.

1. **P:** Da li se može aplicirati za rekonstrukciju dela objekta u okviru poziva za ekonomsku infrastrukturu, u delu zone gde postoji investitor?

**O:** Da

1. **P:** Koja je dozvoljena veličina fajla za slanje aplikacije?

**O:** 20 MB. U slučaju da dokumentacija prelazi 20 MB, potrebno je poslati kroz nekoliko posebnih mejlova.

1. **P:** Da li treba potvrda da je izrada plana detaljne regulacije definisana u planskom dokumentu višeg reda?

**O:** Da. Potrebno je priložiti izvod iz plana višeg reda ili link za planski dokument višeg reda.

1. **P:** Ako je relevantnoj strategiji u kojoj je veza sa predlogom projekta istekao rok, da li se prihvata u tom slučaju?

**O:** Da. Ukoliko nije doneta nova strategija, postojeća kojoj je istekao rok koji je naveden u dokumentu se smatra prihvatljivom.

1. **P:** Čime se dokazuje da članovi tima dolaze iz uprave?

**O:** Prihvatljiv dokaz je priložena sistematizacija radnih mesta.

1. **P**: Da li je postojeća poslovna zona koja funkcioniše kao firma investitor?

**O:** Ne. Poslovna zona koja funkcioniše kao firma upravlja resursima zone i po propisanim kriterijumima daje na koršćenje u zakup ili prodaje resurse zone investitorima.

1. **P:** Da li se prihvata ugovor izmedju lokalne samouprave i lokalne razvojne agencije koja je d.o.o i bila bi investitor izgradnje trening centra.

**O:** Ne. Ovaj tip aktivnosti se ne odnosi na ekonomsku infrastrukturu već na aktivnosti programa sa organizacijama koje pružaju podršku preduzećima, što nije predmet ovog poziva.

1. **P:** Ako se u prvom ciklusu potroše sva sredstva, da li će biti drugog poziva?

**O:** Ne.

1. **P:** Da li se uz aplikaciju za projekat za izradu tehničke dokumentacije moraju predati lokacijski uslovi za projektovanje?

**O:** Ne. Tražena prateća dokumentacija je izvod iz katastra i izvod iz planskog dokumenta.

1. **P:** Da li opremanje može da bude opravdani trošak?

**O:** Da, u iznosu do 30% od ukupne vrednosti projekta.

1. **P:** Da li su rekonstrukcije zgrada uprave (sud, opština) prihvatljivi projekti?

**O:** Ne.

1. **P:** Da li se građevinska dozvola dostavlja uz aplikaciju?

**O:** Da.

1. **P:** Da li se solarna elektrana za snabdevanje strujom postrojenja za prečišćavanje otpadnih voda (PPOV) može smatrati ekonomskim projektom?

**O:** Ne, može se smatrati komunalnim projektom.

1. **P:** Da li se podnosi projekat za gradjevinsku dozvolu uz aplikaciju?

**O:** Ne.

1. **P:** Da li je gradjevinska dozvola bez klauzule o pravosnažnosti validna?

**O:** Da

1. **P:** tice se sekcije “Types of activities-only actions that include all mandatory activities will be considered eligible“. Da li te aktivnosti treba preduzeti u fazi apliciranja, pripreme predloga projekta, odnosno pre dobijanja sredstava za projekat, ili tek kada se sredstva odobre?

**O:** Navedene aktivnosti je potrebno sprovesti kada se sredstva odobre.

1. **P:** U delu 2.4. Javnog poziva za lokalnu infrastrukturu, kao deo prateće dokumentacije, zahteva se dokaz iz katastra o vlasništvu na lokaciji. Ukoliko se konkuriše za izgradnju linijskog infrastrukturnog objekta (npr. kišna, fekalna kanalizacija, vodovodna mreža), da li nosilac prava na zemljištu, za sve parcele kroz koje prolazi ovakav objekat, mora biti lokalna samouprava ili se samo podnosi dokaz o vlasništvu bez obzira na nosioca prava na zemljištu?

**O:** Opština ne mora da bude vlasnik zemljišta za linijske objekte ali mora da podnese saglasnosti vlasinka parcela uz aplikaciju.

1. **P:** Da li je naše učešće u sufinansiranju iskljušivo finasijsko, u smislu da je potrebno obezbediti konkretna finansijska sredstva u budžetu za sufinansiranje, ili se naše učešće može pravdati delom I platama zaposlemih koji su angažovani na realizaciji projekta.

**O:** Plate zaposlenih nisu prihvatljiv trosak ni u slucaju ako bi se sredstva sufinansirala iz dela Vaseg ucesca.

1. **P:** Da li se prateća dokumentacija daje uz aplikaciju kako piše u 2.4 NOTE: ALL supporting documents must be submitted together with the Application, ili se daje po pozivu za preliminarno selektovane aplikacije kako piše u sekciji 2.3: step 2: VERIFICATION OF ELIGIBILITY OF THE APPLICANTS “The eligibility verification, based on the supporting documents requested by the Programme (see Section 2.4) will only be performed for the applications that have been selectedaccording to their score and within the available funds“.

**O:** Od aplikanta se ocekuje da dostavi celopkupnu dokumentaciju ukljucujuci “supporting documents” elektronskim putem skeniranu i u originalnom formatu za vreme trajanja poziva. Stoga, odgovor na pitanje je onako kako stoji u Note-u ispod sekcije 2.4. Kao dodatno pojašnjenje, “Step 2: Verification of Eligibility of the Applicants” opisuje kako ce teći evaluacija aplikacija i da zbog toga treba posvetiti jednaku paznju kako na tehnicke i kvalifikacione tako i na administrativne detalje aplikacije. U suprotnom, ukoliko aplikacija ne zadovoljava administrativne kriterijume, komisija nece dalje evaluirati aplikaciju.

1. **P:** Obraćavam vam se molbom za dostavljanje pojašnjenja u vezi sa objavljenim konkursima u oblasti lokalne i ekonomske infrastrukture, koje se odnosi na iskazivanje troškova, i to: Da li se troškovi za izvođenje radova i kupovinu opreme iskazuju sa PDV ili bez PDV ?

**O:** Troškovi se iskazuju bez PDV-a. Jedino izuzeće su ljudski resursi gde zarade moraju biti iskazane u bruto iznosu (NETO + porez / doprinos) ukoliko aplikant reši da tu stavku ukljuci u budzet, pod uslovom da se angazuje fizicko lice koje nije zaposleno u lokalnoj samoupravi, već je angazovano po ugovoru o radu, delu, autorskim pravima itd. Ukoliko opstina/grad dobije donaciju, na taj iznos bespovratnih sredstava se i dobija ugovor gde se u toku projekta za nastale troskove ponaosob (u okviru iznosa ugovora) vrse poreska oslobođenja u centrali poreske uprave u Beogradu. Troškovi koje opstina /grad finansiraju podležu PDV-u.

1. **P:** Šta će se desiti ako predloženi grant menadžer bude angažovan na drugom EU finasiranom projektu I prekorači 100% radnog vremena, da li je moguće zameniti menadžera granta kasnije?

**O:** moguće je zameniti menadžera granta u toku implementacije uz prethodnu saglasnost programa.

1. **P:** da li je moguće da se u tim za implementaciju uključi specijalista ili inženjer iz javnog preduzeća ili druge institucije javnog karaktera i ako je odgovor da, da li ta institucija treba da bude formalni partner?

**O:** Član implementacionong tima može da bude specijalista ili inženjer iz javnog preduzeća ili druge institucije javnog karaktera ali ta institutcija ne mora da bude I partner na projektu.

1. **P:** da li član tima zadužen za javne nabavke mora da bude licenciran za taj posao ili to može da bude osoba koja je redovono angažovana u lokalnoj samoupravi ili javnom preduzeću za javne nabavk

**O:** Može da bude osoba koja je redovno zadužena za javne nabavke, ne more da bude licencirana.

1. **P:** Da li je prihvatljiv projekat gradskog postrojenja za prečišćavanje otpadnih voda koji servisira I industrijsku zon

**O:** Ne, to je predmet poziva za lokalnu komunalnu infrastrukturu.

1. **P:** Da li se u evaluacionoj tabeli “sectors that were identified as priority by the RS Government” odnose na prioritetne sektore identifikovane u strategiji industrijskog razvoja Srbije 2011-2020 ili na neke druge?

**O:** Da, navedeni sektori se odnose na one identifikovane u strategiji industrijskog razvoja Srbije

1. **P:** Pošto je ugovor sa investitorom uglavnom poverljive prirode, da li je dovoljno da se podnese izjava (lista investititora potpisana od strane gradonačelnika/predsednika opštine) koja će da navede broj i datum ugovora, ime investitora i izvod iz APR-a ako je investitor već na lokaciji.

**O:** Da, izjava sa navedenim podacima je dovoljna

1. **P:** Da li će postojeći investitori koji u okviru zone imaju nameru da prošire proizvodnju takođe biti uzeti u obzir tokom evaluacije

**O:** Da

1. **P:** da li je potrebno planirati troškove nezavisne eksterne revizije projekta?

**O:** Ne